***პრაქტიკული სამუშაო 3***

1. დაწერეთ ფუნქცია, რომელიც გამოიტანს 10x10-ზე ცხრილს, რომლის თითოეულ უჯრაში ჩაწერილი იქნება შემთხვევითი რიცხვები [10; 99] შუალედიდან.
2. დაწერეთ ფუნქცია, რომელიც გამოიტანს MxN-ზე ცხრილს, რომლის თითოეულ უჯრაში ჩაწერილი იქნება შემთხვევითი რიცხვები [a; b] შუალედიდან. M, N, a და b შეიტანეთ ფორმიდან, გაითვალისწინეთ მომხმარებლის მიერ მონაცემების შეტანის პროცესში დაშვებული შესაძლო შეცდომები.
3. გამოიტანეთ ხუთნიშნა დამცავი კოდი, რომელიც შეიცავს შემთხვევით ციფრებს უზრუნველყავით მომხმარებლის მიერ შეტანილი დამცავი კოდის შემოწმება.
4. გამოიტანეთ დამცავი კოდი, რომელიც ორნიშნა რიცხვებს შორის წერს შემთხვევითი არითმეტიკული ოპერაციის სიმბოლოს (მიმატება, გამოკლება), გამოიტანეთ შედეგის შესატანი ველი, შეამოწმეთ მომხმარებლის მიერ შეტანილი მონაცემი.
5. დაწერეთ ფუნქცია, რომელიც დაადგენს შეტანილი რიცხვი რამდენ ნიშნაა.
6. განსაზღვრეთ MxN რიცხვითი მატრიცა. ელემენტებს მიანიჭეთ შემთხვევითი მნიშვნელობები [a; b]-შუალედიდან. გამოიტანეთ მატრიცის ელემენტები ცხრილის სახით. M, N, a და b შეიტანეთ ფორმიდან. გამოიტანეთ მატრიცის თითუელ სტრიქონში მდგომი ელემენტების ჯამი სტრიქონის გასწვრივ, ასევე მატრიცის თითოეულ სვეტში მდგომი ელემენტების ჯამი სვეტის ქვემოთ.
7. დაწერეთ ფუნქცია, რომელიც დააბრუნებს M განზომილებიან ვექტორს, რომელშიდაც ჩაწერილი იქნება შემთხვევითი რიცხვები [a; b] შუალედიდან. M, a და b შეიტანეთ ფორმიდან.
8. დაწერეთ ფუნქცია, რომელიც დააბრუნებს MxN მატრიცას, რომელშიდაც ჩაწერილი იქნება შემთხვევითი რიცხვები [a; b] შუალედიდან. M, N, a და b შეიტანეთ ფორმიდან.
9. დაწერეთ ფუნქცია რომელიც დაადგენს შეტანილი პაროლის სიმძლავრეს (სუსტი, საშუალო, მძლავრი), ლოგიკა მოიფიქრეთ დამოუკიდებლად.
10. დაწერეთ ფუნქცია რომელიც შეამოწმებს ჩატვირთული url შეიცავს თუ არა რიცხვებს.