**უძრავ ქონებაზე გამოწერის სერვისი**

უძრავ ქონებაზე გამოწერის სერვისი არის ინოვაციური პროექტი, რომელიც უზრუნველყოფს, რომ მომხმარებელმა უმარტივესად მიიღოს ყველა სახის ინფორმაცია მისთვის საინტერესო ნებისმიერი უძრავი ქონების შესახებ.

ვებსაიტზე ნებისმიერ დაინტერესებულ პირს შეუძლია საკადასტრო კოდით მოძებნოს უძრავი ქონება, ნახოს დეტალური ინფორმაცია, იყიდოს საჯარო რეესტრის მიერ სერვისის სახით შეთავაზებული სხვადასხვა ტიპის პაკეტი, აღნიშნულით გამოიწეროს უძრავი ქონება და თვალი ადევნოს მის ცვლილებებს, ხოლო ნებისმიერი ცვლილების შესახებ, ავტომატურ რეჟიმში მიიღოს ინფორმაცია ცვლილების შინაარსზე.

მომხმარებლის მიერ გამოწერილ უძრავ ქონებაზე განცხადების ცვლილება, იპოთეკის დაწყება/დასრულება და სხვა ტიპის ცვლილებებზე ავტომატური წვდომა უზრუნველყოფს მომხმარებლის დამატებით კომფორტს.

სერვისის მიზანია, რომ მომხმარებელს არ უწევდეს უძრავი ქონების რეესტრში განცხადებების პერიოდული ძებნა/შემოწმება მისთვის საინტერესო უძრავი ქონების სტატუსისა და მონაცემების შესახებ. სერვისის საშუალებით შესაძლებელია მომხმარებელმა უძრავი ქონების გამოწერის შედეგად მიიღოს ნებისმიერი ცვლილების შესახებ ინფორმაცია ავტომატურ რეჟიმში.